
Μεταβίβαση εξουσίας υπογραφής «Με εντολή Υπουργού» 
στους Γενικό Γραμματέα, Γενικούς Διευθυντές και Προϊ¬ 
σταμένους Διευθύνσεων και Τμημάτων του Υπουργείου 

Εσωτερικών. 1 

Αντικατάσταση τακτικού μέλους Γ’ Επιτροπής Ν.Δ. 76/74. 2 

Αντικατάσταση τακτικού μέλους Γ’ Επιτροπής Ν.Δ. 76/74. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 99792 (1) 

Μεταβίβαση εξουσίας υπογραφής «Με εντολή Υπουργού» στους 

Γενικό Γραμματέα, Γενικούς Διευθυντές και Προϊσταμένους 

Διευθύνσεων και Τμημάτων του Υπουργείου Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. του άρθρου 29 του ν. 1558/1985 «Κυβέρνηση και Κυβερ¬ 
νητικά Όργανα» (Α 137«). 

β. του Π.Δ/τος 49/1988 «Οργανισμός του Υπουργείου Εσω¬ 
τερικών» (Α 18), όπως συμπληρώθηκε και τροποποιήθηκε μετα¬ 
γενέστερα. 

2. Την 78886/27.11.1990 απόφαση των Υπουργών Προε¬ 
δρίας της Κυβέρνησης και Εσωτερικών «Πράξεις και έγγραφα 
αρμοδιότητας του Υπουργείου Εσωτερικών, που εξαιρούνται από 
τους περιορισμούς της διάταξής του άρθρου 81, παρ. 1 του ν. 
1892/1990». 

3. Την ανάγκη απλούστευσης των διαδικασιών, κατά την 
άσκηση των αρμοδιοτήτων και με σκοπό την ταχεία διεκπεραί¬ 
ωση των υποθέσεων και εξασφάλιση εύρυθμης και αποδοτικής 
λειτουργίας των υπηρεσιών του Υπουργείου, αποφασίζουμε: 

Μεταβιβάζουμε στους Γενικό Γραμματέα, Γενικούς Διευθυ¬ 
ντές και προϊσταμένους Διευθύνσεων και Τμημάτων του Υπουρ¬ 
γείου, κατά λόγο αρμοδιότητας, την εξουσία να υπογράφουν «Με 
εντολή Υπουργού» αποφάσεις, εντάλματα και εντολές ή άλλες 
πράξεις, ως ακολούθως: 

Α. ΣΤΟ ΓΕΝΙΚΟ ΓΡΑΜΜΑΤΕΑ 

1. Αποφάσεις που αφορούν την κτήση της Ελληνικής Ιθαγέ¬ 
νειας με πολιτογράφηση (άρθρα 6 και 7 του ΚΕΙ όπως αυτά αντι- 
καταστάθηκαν με το άρθρο 3 του Ν. 1435/1984), απώλεια της 
Ελληνικής ιθαγένειας, λόγω κτήσεως αλλοδαπής ιθαγένειας ή 
εγκατάλειψης του Ελληνικού εδάφους χωρίς πρόθεση παλινοστή- 
σεως ή εκπτώσεως (άρθρα 14., 19 και 20 αντίστοιχα του ΚΕΙ), 


αμφισβήτηση ιθαγένειας (άρθρο 26 του ΚΕΙ) και ανάκληση πρά¬ 
ξεων με τις οποίες είχαν αποστερηθεί την Ελληνική Ιθαγένεια πο¬ 
λιτικοί πρόσφυγες ή φυγάδες. 

2. Την τοποθέτηση προϊσταμένων Διευθύνσεων και Τμημάτων 
σε οργανικές μονάδες της Κεντρικής Υπηρεσίας και των περιφε¬ 
ρειακών υπηρεσιών και τη μετακίνησή τους στις Διευθύνσεις και 
Τμήματα της Κεντρικής Υπηρεσίας. 

3. Την μετακίνηση στο εξωτερικό των Γενικών Γραμματέων 
Περιφέρειας, Νομαρχών, Επάρχων και υπαλλήλων. 

4. Την κατανομή της κρατικής οικονομικής ενίσχυσης στα δι- 
καιούχα πολιτικά κόμματα. 

5. Τα ερωτήματα για γνωμοδότηση στο Νομικό Συμβούλιο 
του Κράτους και την αποδοχή των γνωμοδοτήσεων. 

6. Τις βασικές εγκυκλίους επί θεμάτων έκφρασης ετυμηγορίας 
του λαού και όμοιες μείζονος σημασίας. 

7. Τα έγγραφα που αφορούν θέματα συνεργασίας με άλλα 
Υπουργεία, για θέματα της ΕΟΚ, υπηρεσίες των ευρωπαϊκών 
κοινοτήτων και γενικά Διεθνείς Οργανισμούς. 

8. Τις αποφάσεις συγκρότησης συλλογικών οργάνων - επιτρο¬ 
πών. 

9. Την εντολή για τη διενέεργεια ένορκης διοικητικής εξέτα¬ 
σης. 

10. Την μετά τρίτων κατάρτιση και υπογραφή των συναπτο- 
μένων συμβάσεων και πράξεων έγκρισης προμηθειών, δαπανών 
εκτέλεσης εργασιών, ανάληψης και έγκρισις δαπανών, ως και έκ¬ 
δοσης χρηματικών ενταλμάτων ποσού από 50.000.001 δραχ¬ 
μών μέχρι 100.000.000 δραχμών, επιφυλασσομένης στον υπο- 
γράφοντα, της αρμοδιότητας σύναψης συμβάσεων για τις οποίες 
απαιτείται νομοθετική κύρωση. 

11. Τις προτάσεις, προς το Γενικό Λογιστήριο του Κράτους, 
αυξομείωσης πιστώσεων του προϋπολογισμού εξόδων του 
Υπουργείου, των Περιφερειών και των Νομαρχιών, από ποσού 
50.000.001 μέχρι 100.000.000 δραχμών, συμπεριλαμβανο¬ 
μένων και των περιπτώσεων εκείνων που ζητείται διάθεση πι¬ 
στώσεων από το αποθεματικό. 

12. Τις αποφάσεις διάθεσης αυτοκινήτων σε Γενικούς Γραμ¬ 
ματείς περιφερειών και Νομάρχες. 

13. Τις αποφάσεις απόσπασης υπαλλήλων Κεντρικής και Πε¬ 
ριφερειακών Υπηρεσιών και υπαλλήλων ΟΤΑ. 

14. Τις αποφάσεις χορήγησης αδειών και μετακίνησης εκτός 
έδρας των Γενικών Γραμματέων περιφερειών. Νομαρχών, Επάρ¬ 
χων, των Ειδικών Συμβούλων - Συενργατών της Κεντρικής 
Υπηρεσίας και των γενικών διευθυντών. 

Β. ΣΤΟΥΣ ΓΕΝΙΚΟΥΣ ΔΙΕΥΘΥΝΤΕΣ 

Κατά λόγο αρμοδιότητος 

1. Την εκδίκαση των προσφυγών κατά αποφάσεων Νομαρχών 
σύμφωνα με τις διατάξεις του άρθρου 8 του ν. 3200/1955 και 

την αντίκρουση των ενώπιον του Σ.τ.Ε. ασκουμένων αιτήσεων 
ακυρώσεως κατά αποφάσεων του Υπουργείου. 

2. Τον ορισμό εκπροσώπων Υπουργείου Εσωτερικών στα Διοι¬ 
κητικά - Διαιτητικά Δικαστήρια. 

3. Την έγκριση προγραμμάτων εισαγωγικής εκπαίδευσης και 
επιμόρφωσης των υπαλλήλων του Υπουργείου, των οργανισμών 
τοπικής αυτοδιοίκησης και των νομαρχιακών ταμείων. 

4. Την έγκριση προϋπολογισμών, απολογισμών, ειδικών λο¬ 
γαριασμών του άρθρου 68 του Ν.Δ. 3033/1954 και Ν.Δ. 309/ 
1974 και έγκριση τροποποίησης των προϋπολογισμών αυτών. 

5. Τα θέματα υπερωριακής απασχόλησης του προσωπικού του 
Υπουργείου. 

6. Την έγκριση αποφάσεων της εκτελεστικής επιτροπής και 
Δ.Σ. της ΚΕΔΚΕ. 

7. Τον καθορισμό αποζημίωσης για το οποιοσδήποτε φύσης 
προσωπικό που απασχολείται με τη σύνταξη, αναθεώρηση, κωδι¬ 
κοποίηση και εκτύπωση εκλογικών καταλόγων. 

8. Τα ερωτήματα προς το Υπηρεσιακό Συμβούλιο για την επι¬ 
λογή προϊσταμένων διευθύνσεων, τμημάτων και αυτοτελών γρα¬ 
φείων και τοποθέτησή τους. 

9. Τις απαντήσεις σε αιτήματα επανεξέτασης ή αναφορές πα¬ 
ραπόνων ή καταγγελίες πολιτών κατά πράξεων ή παραλείψεων 
υπηρεσιακών οργάνων. 

10. Τις εγκυκλίους, αποφάσεις, έγγραφα σε αρμοδιότητες πε¬ 
ρισσοτέρων διευθύνσεων της αυτής Γενικής Διεύθυνσης. 

11. Τις αποφάσεις καθορισμού ημερών κίνησης εκτός έδρας 
προσωπικού του Υπουργείου και των Νομαρχιακών Ταμείων και 
καθορισμού αποζημίωσης για κίνηση εκτός έδρας προσωπικού 
των Νομαρχιακών Ταμείων. 

12. Το πρόγραμμα προμηθειών που στέλνεται κάθε χρόνο στο 
Υπουργείο Εμπορίου. 

13. Τις αποφάσεις χορήγησης κανονικών και αναρρωτικών 
αδειών με ή χωρίς αποδοχές στους προιπσταμένους Διευθύνσεων 
της Κεντρικής Υπηρεσίας. 

14. Την εντολή μετακίνησης εκτός έδρας των προϊσταμένων 
Διευθύνσεων της Κεντρικής Υπηρεσίας και έγκριση μετακίνησης 
υπαλλήλων των περιφερειακών υπηρεσιών εκτός της περιφέ¬ 
ρειας τους. 

15. Τις αποφάσεις τοποθέτησης - μετακίνησης των υπαλλή¬ 
λων, εκτός διευθυντών και τμηματαρχών, της Κεντρικής Υπηρε¬ 
σίας καθώς και μετάθεσης, μετάταξης και παράτασης αποσπά¬ 
σεων των υπαλλήλων της κεντρικής και περιφερειακών Υπηρε¬ 
σιών του Υπουργείου. 

16. Την έγκριση, μετά από γνώμη του συμβουλίου δημοτικών 
και κοινοτικών έργων και θεώρησης μελετών, για την ανάθεση 
καθηκόντων τεχνικού συμβούλου από τους ΟΤΑ για το σχεδία¬ 
σμά ή τη μελέτη ή τον έλεγχο της μελέτης ή την επίβλεψη έργου. 

17. Την απόφαση για τον χαρακτηρισμό έργου ΟΤΑ ως ειδι¬ 
κού έργου ή έργου με ειδικές συνθήκες εκτέλεσης ή ειδικής κατη¬ 
γορίας έργων προκειμένου να ληφθεί η απόφαση εκ μέρους του 
αρμοδίου οργάνου των ΟΤΑ για την απευθείας ανάθεση αυτού. 

18. Τα θέματα ία αναφερόμενα στις εγκρίσεις των εθνικών 
ασκήσεων επί χάρτου και στη μέριμνα για τη σύνταξη περιοδικών 
εκθέσεων επί εθνικών διακλαδικών ή άλλων ασκήσεων. 

19. Την μετά τρίτων κατάρτιση και υπογραφή των συναπτο- 
μένων συμβάσεων και πράξεων έγκρισης προμηθειών, δαπανών 
εκτέλεσης εργασιών, ανάληψης και έγκρισης δαπανών, ως και 
έκδοσης χρηματικών ενταλμάτων ποσού από 10.000.001 μέχρι 
50.000.000 δραχμών. 

20. Τις προτάσεις, προς το Γενικό Λογιστήριο του Κράτους, 
αυξομείωσης πιστώσεων του προϋπολογισμού εξόδων του 
Υπουργείου, των Περιφερειών και των Νομαρχιών, από ποσού 
10.000.001 μέχρι 50.000.000 δραχμών, συμπεριλαμβανομέ¬ 
νων και των περιπτώσεων εκείνων που ζητείται διάθεση πιστώ¬ 
σεων από το αποθεματικό. 


Γ. ΣΤΟΥΣ ΠΡΟΪΣΤΑΜΕΝΟΥΣ ΔΙΕΥΘΥΝΣΕΩΝ 
; Γενικά: 

1. Την παροχή οδηγιών σε θέματα καθ’ ύλην αρμοδιότητάς 
τους. 

2. Τη μετακίνηση υπαλλήλων εντός της Διευθύνσεώς τους. 

3. Την, κατά λόγο αρμοδιότητάς τους, μετά τρίτων κατάρτιση 
και υπογραφή των συναπτομένων συμβάσεων και πράξεων 
έγκρισης προμηθειών, εκτέλεσης εγασιών, ανάληψης και έγκρι¬ 
σης δαπανών, ως και έκδοσης χρηματικών ενταλμάτων ποσού 
από 5.000.001 μέχρι 10.000.000 δραχμών πλην των περι¬ 
πτώσεων που προβλέπεται ειδική ρύθμιση με την απόφαση αυτή. 

4. Τις απαντήσεις σε ερωτήματα των περιφερειακών υπηρε¬ 
σιών για την έννοια των διατάξεων που ισχύουν σε θέματα των 
Διευθύνσεών τους, καθώς και τις απαντήσεις σε αιτήσεις υπηρε¬ 
σιών, πολιτών ή υπαλλήλων, με τις οποίες παρέχονται πληροφο¬ 
ρίες. 

5. Τις πράξεις με τις οποίες διαβιβάζονται έγγραφα από Διεύ¬ 
θυνση σε Διεύθυνση του Υπουργείου. 

6. Τα έγγραφα με τα οποία διαβιβάζονται στις αρμόδιες υπη¬ 
ρεσίες αναφορές υπηρεσιών ή πολιτών που αναρμόδια υποβλήθη¬ 
καν στην Κεντρική Υπηρεσία. 

7. Την παροχή στατιστικών στοιχείων και αντιγράφων μελε¬ 
τών ή εκθέσεων. 

8. Τη συγκρότηση των επιτροπών εκκαθάρισης των αρχείων 
των Διευθύνσεων ή Υπηρεσιών τους. 

9. Τον ορισμό υπαλλήλων για συμμετοχή τους σε συνέδρια, 
συμβούλια και επιτροπές στο εσωτερικό. 

10. Τις αποφάσεις συγκρότησης ομάδων εργασίας. 

11. Τα ερωτήματα για γνωμοδότηση στο Νομικό Σύμβουλο 
του Υπουργείου. 

12. Κάθε έγγραφο που δεν περιλαμβάνεται στα αναφερόμενα 
στην 78886/27.11.1990 απόφαση των Υπουργών Προεδρίας 
της Κυβέρνησης και Εσωτερικών και ούτε μεταβιβάζεται η αρ¬ 
μοδιότητα υπογραφής αυτού στους προϊσταμένους τμημάτων, με 
την παρούσα απόφαση. 

Ειδικότερα: 

Στον Προϊστάμενο της Διεύθυνσης Διοίκησης: 

1. Τις αποφάσεις διορισμού τακτικού και με σχέση εργασίας 
ιδιωτικού δικαίου προσωπικού, καθώς και προσωπικού που μονι¬ 
μοποιείται βάσει ειδικών διατάξεων. 

2. Την αντίκρουση των, ενώπιον του Συμβουλίου της Επικρά¬ 
τειας και των Διοικητικών Εφετείων, ασκουμένων αιτήσεων ακύ¬ 
ρωσης ή προσφυγών υπαλλήλων κατ’ αποφάσεων του Υπουρ¬ 
γείου, καθώς και την ανάθεση της σχετικής εντολής στο Νομικό 
Σύμβουλο για την υποστήριξη των απόψεων και των συμφερό¬ 
ντων του Δημοσίου επί των υποθέσεων αυτών. 

3. Τα θέματα της υπηρεσιακής κατάστασης των υπαλλήλων 
(προαγωγές, αποδοχή παραιτήσεως από την υπηρεσία, αυτοδί¬ 
καια λύση υπαλληλικής σχέσης αυτών, μη μονιμοποίηση, αργία, 
έκπτωση, απόλυση, κ.λ.π.), πλην εκείνων που με την παρούσα 
ανατίθενται στο Γενικό Γραμματέα ή Γενικό Διευθυντή. 

4. Την κατάταξη σε προσωρινές θέσεις ιδιωτικού δικαίου αορί¬ 
στου χρόνου προσωπικού που υπηρετεί με σχέση εργασίας ιδιωτι¬ 
κού δικαίου. 

5. Τις αποφάσεις επαναφοράς στην υπηρεσία υπαλλήλων που 
διώχτηκαν στη διάρκεια της δικτατορίας. 

6. Την εντολή μετακίνησης εκτός έδρας υπαλλήλων του 
Υπουργείου, πλην εκείνων για τους οποίους η εντολή μετακίνη¬ 
σης ανατίθεται στο Γενικό Γραμματέα ή Γενικό Διευθυντή. 

7. Τη χορήγηση άδειας άσκησης ιδιωτικού έργου με ή χωρίς 
αμοιβή σε υπαλλήλους του Υπουργείου. 

8. Τη χορήγηση εκπαιδευτικών αδειών σε υπαλλήλους του 
Υπουργείου. 

9. Τα θέματα που αφορούν γενικά στην υπηρεσιακή κατά¬ 
σταση των υπαλλήλων των Νομαρχιακών Ταμείων καθώς και 
την κύρωση πινάκων πρόσληψης προσωπικού των Νομαρχιακών 
Ταμείων. 

Στον Προϊστάμενο της Διεύθυνσης Οικονομικού: 

1. Τα θέματα εγκατάστασης ή επέκτασης τηλεφωνικών συνδέ¬ 
σεων για την εξυπηρέτηση των Κεντρικών και Περιφερειακών 
Υπηρεσιών αρμοδιότητας του Υπουργείου Εσωτερικών, ως και 
της προμήθειας και μίσθωσης Κ.Υ. αυτοκινήτων των Υπηρεσιών 
αυτών. 

2. Την εκκαθάριση και εντολή πληρωμής σταθερών, διαρκούς 
ή περιοδικού χαρακτήρα δαπανών, πλην μισθών και επιμισθίων 
και τον ορισμό εκκαθαριστή αποδοχών όλου του προσωπικού της 
Κεντρικής Υπηρεσίας. 

3. Τις προτάσεις, προς το Γενικό Λογιστήριο του Κράτους, αυ¬ 
ξομείωσης πιστώσεων του προϋπολογισμού εξόδων του Υπουρ¬ 
γείου, των Περιφερειών και των Νομαρχιών μέχρι ποσού 
10.000.000 δραχμών, συμπεριλαμβανομένων και των περι¬ 
πτώσεων εκείνων που ζητείται διάθεση πιστώσεων από το αποθε- 
ματικό. 

4. Τις προτάσεις άρσης φραγής τηλεφωνικών συνδέσεων της 
Κεντρικής Υπηρεσίας και των Περιφερειακών Υπηρεσιών. 

Στον Προϊστάμενο της Διεύθυνσης Αστικής και Δημοτικής Κα¬ 
τάστασης: 

1. Τις αποφάσεις αναγνώρισης ιθαγένειας ομογενών απόλι- 
δων ή αγνώστου ιθαγένειας που κατοικούν στην αλλοδαπή. 

2. Τις αποφάσεις διαγραφής αλλοδαπών από τα Μητρώα Αρ- 
ρένων βάσει των διατάξεων του άρθρου 10 του Ν.Δ. 762/1970 
«Περί μητρώων αρρένων». 

3. Τις αποφάσεις διαγραφής πολλαπλώς εγγεγραμμένων στα 
μητρώα Αρρένων βάσει των διατάξεων του. άρθρου 8 του Ν.Δ. 
762/1970 «Περί μητρώων αρρένων». 

4. Τον καθορισμό της ιθαγένειας προσώπων που εμπίπτουν 
στις διατάξεις των Διεθνών Συμβάσεων που ισχύουν. 

5. Τα έγγραφα, που απευθύνονται σε άλλα Υπουργεία ή Προ¬ 
ξενικές Αρχές για ζητήματα που δεν είναι γενικότερου ενδιαφέρο¬ 
ντος. 

6. Την έγκριση χορήγησης ή αντικατάστασης διαβατηρίων 
ομογενών Τουρκίας - Αλβανίας (ΟΤΑ) από τις προξενικές αρχές. 

7. Τον ορισμό εκπροσώπων της Υπηρεσίας στην Επιτροπή 
Εμπειρογνωμόνων του Υπουργείου Εμπορίου για θέματα προμή¬ 
θειας βιβλιαρίων διαβατηρίων και λοιπών ειδών για τις ανάγκες 
έκδοσης διαβατηρίων. 

Στον Προϊστάμενος τη Διεύθυνσης πολιτικής Σχεδιάσης 
Έκτακτης Ανάγκης. 

Την παροχή και άρση εξουσιοδότησης του προσωπικού για το 
χειρισμό διαβαθμισμένου υλικού. 

Στον Προϊστάμενο της Διεύθυνσης Οργάνωσης και Λειτουρ¬ 
γίας Ο.Τ.Α.: 

1. Τα αναφερόμενα στην ονομασία και μετονομασία δήμων, 
κοινοτήτων, συνοικισμών κ.λπ. έγγραφα, εφόσον υπάρχει προη¬ 
γούμενη σχετική γνωμοδότηση του Συμβουλίου Τοπονυμιών που 
λειτουργεί στο Υπουργείο. 

2. Την έγκριση δαπάνης για την τακτική οικονομική ενίσχυση 
των άπορων κοινοτήτων από το λογαριασμό του άρθρου 313 του 
ν. 1188/1981 για τη συμπλήρωση των αποδοχών των αδια- 
βάθμιστων κοινοτικών γραμματέων, ανεξαρτήτως ποσού. 

3. Την παροχή συναίνεσης προς το Υπουργείο Προεδρίας της 
Κυβέρνησης για τη διάθεση αυτοκινήτων του Ο.Δ.Δ.Υ. στους 
Ο.Τ.Α., στους συνδέσμους τους και τις επιχειρήσεις τους. 

4. Την έγκριση μεταβάσεως στο εξωτερικό δημάρχων, προέ¬ 
δρων κοινοτήτων, δημοτικών και κοινοτικών Συμβούλων, κ.λπ. 
ως και υπαλλήλων ΟΤΑ. 

Στον Προϊστάμενο της Διεύθυνσης Οικονομικών Ο.Τ.Α: 

1. Την έκδοση αποφάσεων όλων των τακτικών κατανομών 
που διενεργεί το Υπουργείο προς τους ΟΤΑ, συνδέσμους, επιχει¬ 
ρήσεις, "Υδρευσης Αποχέτευσης κ.λπ. που προβλέπονται από την 
κείμενη νομοθεσία. 

2. Την έκδοση αποφάσεων για τροποποίηση σκοπού έκτακτης 
οικονομικής ενίσχυσης που χορηγήθηκε σε ΟΤΑ. 

3. Την έκδοση αποφάσεων για τροποποίηση σκοπού ατόκου 


δανείου (άρθρου 67 Ν.Δ. 3033/1954) που χορηγήθηκε σε 
ΟΤΑ. 

4. Την έκδοση αποφάσεων για παρακράτηση οφειλομένων 
υποχρεωτικών εισφορών ΟΤΑ υπέρ της οικείας ΤΕΔΚ και της 
ΚΕΔΚΕ (άρθρο 70 Ν. 1416/1984). 

5. Την έκδοση αποφάσεων ανάληψης δαπάνης και σχετικών 
επ’ αυτών διαδικαστικών εγγράφων προς την Υ.Ε.Ε. του 
ΥΠ.ΕΣ., ανεξαρτήτως ποσού, για την πίστωση των οικείων λο¬ 
γαριασμών του ΥΠ.ΕΣ. που τηρούνται στο Ταμείο Παρακαταθη¬ 
κών και Δανείων, προκειμένου να διενεργούνται οι διάφορες κα¬ 
τανομές του ΥΠ.ΕΣ., μέσω του ανωτέρω ταμείου. 

Στον Προϊστάμενο της Διεύθυνσης Τεχνικών Υπηρεσιών: 

1. Την κίνηση των λογαριασμών που τηρούνται στο Ταμείο 
Παρακαταθηκών και Δανείων,. 

2. Τις αποφάσεις έγκρισης πληρωμής δαπανών σε βάρος των 
τηρουμένων λογαριασμών στο Ταμείο Παρακαταθηκών και Δα¬ 
νείων με τίτλο «Υπουργείο Εσωτερικών - Εφόδια Ύδρευσης» και 
«Υπουργείο Εσωτερικών - Προμήθεια οχημάτων και Μηχανημά¬ 
των δήμων και κοινοτήτων έτους 1976 και εφεξής» και τις απο¬ 
φάσεις τροποποιήσεις των προϋπολογισμών των ίδιων λογαρια¬ 
σμών. 

3. Τη σύσταση πάγιας προκαταβολής σε βάρος του λογαρια¬ 
σμού που τηρείται στο Ταμείο Παρακαταθηκών και Δανείων με 
τίτλο «Υπουργείο Εσωτερικών Εφόδια Ύδρευσης». 

4. Την έκδοση απόφασης έγκρισης δικαιολογητικών για την 
ανανέωση της πάγιας προκαταβολής του λογαριαμού «Υπουρ¬ 
γείο Εσωτερικών - Εφόδια Ύδρευσης». 

5. Τα χρήματικά εντάλματα πληρωμής δαπανών ανεξαρτή¬ 
τως ποσού σε βάρος των λογαριασμών που τηρούνται στο Ταμείο 
Παρακαταθηκών και Δανείων με τίτλους «Υπουργείο Εσωτερι¬ 
κών - Εφόδια Ύδρευσης» και «Υπουργείο Εσωτερικών - Προμή¬ 
θεια οχημάτων και μηχανημάτων δήμων και κοινοτήτων έτους 
1976 και εφεξής». 

6. Τον ορισμό των απαιτουμένων τεχνικών για τη συγκρότηση 
επιτροπών παραλαβής έργων ΟΤΑ όταν αυτοί δεν υπηρετούν 
στην ενδιαφερόμενη Νομαρχία. 

7. Τον ορισμό μηχανολόγου - ηλεκτρολόγου,μηχανικού ή υπο- 
μηχανικού, όταν δεν υπηρετεί στην ενδιαφερόμενη Νομαρχία τε¬ 
χνικός της ειδικότητας αυτής, για την αξιολόγηση και σύγκριση 
προσφπρών διαγωνισμού προμηθειών μηχανημάτων, οχημά¬ 
των, συσκευών, κ.λπ. 

8. Τον ορισμό προϊσταμένου ΤΥΔΚ για τη θεώρηση μελετών 
ΟΤΑ Νομού, στην ΤΥΔΚ του οποίου δεν υπηρετεί διπλωματού¬ 
χος μηχανικός. 

9. Την ανάθεση σύνταξης μελέτης και επίβλεψης έργου ή μελέ¬ 
της ΟΤΑ Νομού, στην ΤΥΔΚ του οποίου δεν υπηρετεί επαρκές 
τεχνικό προσωπικό ή τεχνικός της οικείας ειδικότητας, σε τε¬ 
χνικό της ΤΥΔΚ άλλου νομού ή σε τεχνικό της ΤΥΔΚ της Κεντρι¬ 
κής Υπηρεσίας του Υπουργείου. 

10. Τις αποφάσεις που αφορούν στην έγκριση απόδοσης λογα¬ 
ριασμού επί ενταλμάτων των πάσης φύσεως δαπανών της Διεύ¬ 
θυνσης, ανεξαρτήτως ποσού. 

11. Τις αποφάσεις εκποίησης των μηχανημάτων και υλικών 
του καταργηθέντος Κεντρικού Εργοταξίου. 

12. Τα σε βάρος του λογαριασμού του άρθρου 68 του Ν.δ/τος 
3033/1954 εκδιδόμενα χρηματικά εντάλματα. 

13. Την παραχώρηση μηχανημάτων οδοποιίας, οχημάτων, 
εργαλειομηχανών και κάθε υλικού Τεχνικού Εξοπλισμού, καθώς 
και την επιχορήγηση του Νομαρχιακού Ταμείου (άρθρα 4 και 8 
του Ν.Δ/τος 328/1979). 

14. Τη σύσταση εργοταξίων και συνεργείων συντήρησης και 
επισκευής του Μηχανικού Εξοπλισμού. 

15. Τον καταλογισμό των υπολόγων διαχείρισης κάθε υλικού 
του Μηχανικού Εξοπλισμού μέχρι του ποσού των 500.000 
δραχμών. 

16. Την παροχή γνώμης στο Υπουργείο Προεδρίας της Κυ¬ 
βέρνησης για την έγκριση ή όχι μισθώσεων ιδιωτικών αυτοκινή¬ 
των Δ.Χ. για τις ανάγκες των ΟΤΑ (απόφαση Υπουργείου Προε- 

δρίας της Κυβέρνησης αριθ. 5100/1600/10.4.1984). 

17. Την παροχή συναίνεσης προς το Υπουργείο Προεδρίας της 
Κυβέρνησης για τη διάθεση αυτοκινήτων του ΟΔΔΥ στους ΟΤΑ, 
στους Συνδέσμους και τις Επιχειρήσεις τους. 

Στον Προϊστάμενο της Διεύθυνσης Αναπτυξιακών Προγραμ¬ 
μάτων και Διεθνών Οργανισμών: 

1. Τις αποφάσεις ορισμού υπολόγων διαχειριστών έργων του 
Π.Δ.Ε. 

2. Τα έγγραφα που αφορούν τη συλλογή στοιχείων για έργα 
και μελέτες προγραμμάτων δημοσίων επενδύσεων, γαι την κά¬ 
λυψη θεμάτων Κοινοβουλευτικού Ελέγχου. 

3. Τις αιτήσεις προς το Υπουργείο Εθνικής Οικονομίας για τη 
χρηματοδότηση από πιστώσεις εγκεκριμένων προγραμμάτων 
δημοσίων επενδύσεων για ποσά ανω των 5.000.001 δραχμών. 

4. Τις εντολές προς την Τράπεζα της Ελλάδος για την κατα¬ 
νομή χρηματοδοτήσεων έργων και μελετών προγραμμάτων δη¬ 
μοσίων επενδύσεων για ποσά άνω των 5.000.001 δραχμών. 

5. Τις χρηματικές κατανομές στα Νομαρχιακά Ταμεία. 

Στον Προϊστάμενο της Διεύθυνσης Εκλογών: 

1. Τον καθορισμό του αντιτίμου των εκλογικών καταλόγων 
και κάθε είδους δημοσιευμάτων εκλογικού περιεχομένου. 

2. Γνωστοποιήσεις που αφορούν τις ανακηρύξεις των συνδυα¬ 
σμών των κομμάτων, των εμβλημάτων και των ονομάτων αυ¬ 
τών. 

Δ\ ΣΤΟΥΣ ΠΡΟΪΣΤΑΜΕΝΟΥΣ ΤΜΗΜΑΤΩΝ 

Γενικά 

1. Τα υπομνηστικά έγγραφα σε ζητήματα της αρμοδιότητας 
των Τμημάτων τους, εφόσον δεν είναι γενικότερου ενδιαφέρο¬ 
ντος. 

2. Την ανακοίνωση ή κοινοποίηση υπουργικών αποφάσεων 
και τα σε εκτέλεση αυτών έγγραφα. 

3. Τις απαντήσεις σε αναφορές παραπόνων πολιτών, νομικών 
προσώπων, ΟΤΑ ή υπαλλήλων, οι οποίες αφορούν σε ζητήματα 
για τα οποία η υπηρεσία έχει λάβει θέση. 

4. Τα έγγραφα που απευθύνονται στις υφιστάμενες του Υπουρ¬ 
γείου αρχές με τα οποία ζητούνται διάφορα στοιχεία και πληρο¬ 
φορίες. 

5. Τα προπαρασκευαστικά έγγραφα και τα έγγραφα εκείνα με 
τα οποία παρέχονται πληροφορίες σε άλλες αρχές για ζητήματα 
της αρμοδιότητας του Τμήματός τους, καθώς και τα διαβιβα¬ 
στικά έγγραφα σε αιτήσεις πολιτών ή υπαλλήλων και για υπηρε¬ 
σιακά θέματα στις αρμόδιες κατά νόμον αρχές, εφόσον δεν είναι 
γενικότερου ενδιαφέροντος. 

6. Τα έγγραφα με τα οποία επιστρέφονται δικαιολογητικά. 

7. Την κατά λόγο αρμοδιότητας μετά τρίτων κατάρτιση και 
υπογραφή των συναπτομένων συμβάσεων και πράξεων έγκρισης 
προμηθειών, εκτέλεσης εργασιών, ανάληψης και έγκρισης δαπα¬ 
νών, ως κριι έκδοσης χρηματικών ενταλμάτων ποσού μέχρι 
5.000.000 δραχμών, πλην των περιπτώσεων ειδικής ρύθμισης 
με την απόφαση αυτή. 

8. Τις περιλήψεις αποφάσεων και πράξεων γενικά που δη¬ 
μοσιεύονται στην Εφημερίδα της Κυβερνήσεως, ως και τα σχε¬ 
τικά διαβιβαστικά έγγραφα. 

9. Τα έγγραφα που αφορούν στη συμπλήρωση ελλειπούς αλλη¬ 
λογραφίας. 

10. Την έκδοση πιστοποιητικών και βεβαιώσεων σε θέματα 
που σύμφωνα με το νόμο μπορούν να βεβαιωθούν από στοιχεία τα 
οποία τηρούνται στην υπηρεσία. 

11. Την έγκριση για τη χορήγηση αντιγράφων αδιαβαθμήτων 
εγγράφων που τηρούνται στο Υπουργείο σε όσες περιπτώσεις επι¬ 
τρέπεται αυτή, ως και των εγγράφων αποστολής αυτών. 

12. Τις πράξεις καταθέσεως εγγράφων στο «ΑΡΧΕΙΟ» ως και 
επιστροφής αυτών που χαρακτηρίζονται με την ένδειξη «ΕΠΙ- 
ΣΤΡΕΠΤΕΟ». 

13. Τα έγγραφα με τα οποία ανακοινώνονται ή κοινοποιούνται 
αποφάσεις του Υπουργείου χωρίς να παρέχονται ταυτόχρονα 
οδηγίες. 

14. Την έγκριση χορήγησης αντιγράφων από τα τηρούμενα 


στο Γραφείο Εμπειστευτικών εγγράφων πρωτότυπα κατά λόγο 
αρμοδιότητας. 

Ειδικότερα: 

Στον Προϊστάμενο του Τμήματος Προσωπικού της Διεύθυνσης 
Διοίκησης: 

1. Τον καθορισμό των αποδοχών γενικά του με σχέση εργα¬ 
σίας ιδιωτικού δικαίου προσωπικού βάσει κοινών Υπουργικών 
αποφάσεων ή ειδικών συλλογικών συμβάσεων εργασίας ή διαιτη¬ 
τικών αποφάσεων, πλην των περιπτώσεων ειδικής ρύθμισης με 
την απόφαση αυτή. 

2. Τη χορήγηση πιστοποιητικού ασφαλείας προσωπικού Κρυ¬ 
πτογραφίας σε υπαλλήλους αρμοδιότητας Υπουργείων Εσωτερι¬ 
κών. 

3. Τη χορήγηση των από το ν. 1505/1984 προβλεπομένων 
επιδομάτων χρόνου υπηρεσίας όλων των υπαλλήλων και την κα¬ 
τάταξη σε μισθολογικά κλιμάκια των υπαλλήλων της Κεντρικής 
Υπηρεσίας. 

4. Τη χορήγηση κανονικών αδειών και αναρρωτικών αδειών 
με ή χωρίς αποδοχές, κυήσεως και λοχείας, λουτροθεραπείας και 
αεροθεραπείας καθώς επίσης και συνδικαλιστικών αδειών στους 
υπαλλήλους της Κεντρικής Υπηρεσίας του Υπουργείου, πλην των 
προϊσταμένων διευθύνσεων. 

5. Τη χορήγηση κανονικών αδειών χωρίς αποδοχές στους 
υπαλλήλους των Περιφερειακών Υπηρεσιών του Υπουργείου. 

6. Τη χορήγηση κανονικών αδειών με ή χωρίς αποδοχές στο 
με σχέση εργασίας ιδιωτικού δικαίου προσωπικό. 

7. Τις πάσης φύσεως ανακοινώσεις τις αναφερόμενες στην 
υπηρεσιακή κατάσταση των υπαλλήλων γενικά. 

8. Τις αποφάσεις αλλαγής επωνύμου υπαλλήλου. 

9. Τα πιστοποιητικά ή βεβαιώσεις που αναφέρονται στην υπη¬ 
ρεσιακή κατάσταση του προσωπικού του Υπουργείου γενικά. 

10. Τις αποφάσεις καθορισμού της αποζημίωσης για οδοιπο¬ 
ρικά κ.λπ. έξοδα μετακίνησης των μετατιθεμένων υπαλλήλων. 

11. Τα έγγραφα στην Υπηρεσία Εντελλομένων Εξόδων του 
Υπουργείου, με τα οποία ζητείται η κατά τις διατάξεις των άρ¬ 
θρων 25 του Ν. Δ/τος 321/1969 και 10 του Β. Δ/τος 758/ 
1969, βεβαίωση ύπαρξης πρόβλεψης στον προϋπολογισμό για 
προσλήψεις, προαγωγές, μετατάξεις και λοιπές μεταβολές υπαλ¬ 
λήλων. 

12. Τα έγγραφα με τα οποία κοινοποιούνται οι αλφαβητικές 
καταστάσεις στους υπαλλήλους βάσει του άρθρου 8 του ν. 1586/ 
1986. 

13. Τα έγγραφα με τα οποία παραπέμπονται για υγειονομική 
εξέταση οι υπάλληλοι και οι υποψήφιοι για διορισμό ή πρόσληψη 
σύμφωνα με τις κείμενες διατάξεις, καθώς και τα έγγραφα για 
την εισαγωγή των υπαλλήλων σε Νοσοκομεία ή κλινικές. 

14. Τη θεώρηση των βιβλιαρίων νοσηλείας των υπαλλήλων 
και των μελών των οικογενειών αυτών. 

15. Τις αποφάσεις χορήγησης επιδόματος μεταπτυχιακών 
σπουδών όλων των υπαλλήλων του Υπουργείου, καθώς επίσης 
και τη χορήγηση επιδόματος οικογενειακών βαρών στους υπαλ¬ 
λήλους της Κεντρικής Υπηρεσίας αδιακρίτως βαθμού.' 

16. Τα έγγραφα με τα οποία διαβιβάζονται δικαιολογητικά 
για τη συνταξιοδότηση των υπαλλήλων ανεξαρτήτως βαθμού. 

17. Την έγκριση για τη χορήγηση αντιγράφων από τα επί¬ 
σημα στοιχεία των ατομικών φακέλων των υπαλλήλων και την 
επικύρωση αυτών ως και την επικύρωση της γνησιότητας των 
υπογραφών των υπαλλήλων του Υπουργείου. 

Στον Προϊστάμενο του Τμήματος Διοικητικής Αποκέντρωσης 
της Διεύθυνσης Διοίκησης: 

1. Τις ανακοινώσεις Π. Δ/των που αφορούν στην καθιέρωση 
δημοσίων εορτών τοπικής σημασίας. 

2. Τις ανακοινώσεις αναγνώρισης από το Υπουργείο Εξωτερι¬ 
κών Προξένων, Υποπροξένων, κ.λπ. 

Στους Προϊσταμένους των Τμημάτων της Διεύθυνσης Οικονο¬ 
μικού, κατά λόγο αρμοδιότητας: 

1. Την έκδοση αποφάσεων ανάληψης δαπανών μέχρι ποσού 
5.000.000 δραχμών. 

2. Τις εντολές πληρωμής δαπανών μέχρι ποσού 5.000.000 
δραχμών. 

3. Τα έγγραφα που αποστέλλονται στις περιφερειακές υπηρε¬ 
σίες, παντοειδές υλικό (είδη γραφικής ύλης, σφραγίδες, σημαίες 
κ.λπ.). 

4. Την αλληλογραφία που αφορά στην τοποθέτηση, επισκευή, 
συντήρηση και λειτουργία των τηλεφωνικών συσκευών. 

5. Την εντολή έκδοσης χρηματικών ενταλμάτων ποσού μέχρι 
5.000.000 δραχμών. 

6. Την εντολή μεταβίβασης πιστώσεως ποσού μέχρι 
5.000.000 δραχμών. 

7. την αλληλογραφία που αφορά τη συναίνεση των Νομαρχια¬ 
κών Υπηρεσιών για μείωση πιστώσεων του προϋπολογισμού 
τους. 

8. Την έγκριση κίνησης των Κ.Υ. αυτοκινήτων των Γενικών 
Γραμματέων Περιφερειών, Νομαρχών και Επαρχων εκτός των 
ορίων της Περιφέρειας, του Νομού και του Επαρχείου, αντί¬ 
στοιχα. 

Στους Προϊσταμένους των τμημάτων της Διεύθυνσης Αστικής 
και Δημοτικής Κατάστασης, κατά τον λόγον αρμοδιότητας: 

1. Τις αποφάσεις με τις οποίες διαπιστώνεται η μη ύπαρξη των 
προϋποθέσεων του νόμου για την πολιτογράφηση αλλοδαπού (άρ¬ 
θρο 6 του Κ.Ε.Ι.). 

2. Τον καθορισμό της Ιθαγένειας προσώπων που εμπίπτουν 
στις διατάξεις: 

α. των άρθρων 1, 2, 10, 12, 13 και 32 δις του Κ.Ε.Ι., όπως 
αυτά ισχύουν σήμερα και των προϊσχυουσών αντιστοίχων διατά¬ 
ξεων τόσο του Αστικού Νόμου της 29ης Οκτωβρίου 1856 όσο 
και των ιδίων ως άνω άρθρων του Κώδικα Ελληνικής Ιθαγέ¬ 
νειας, προ της τροποποίησής τους από το ν. 1438/1954. 

β. του ν. 517/1948 περί της ιθαγένειας των κατοίκων της 
Δωδεκανήσου ή εκ ταύτης καταγομένων και του ν. 1524/1918 
περί αναγνωρίσεως ως Ελλήνων υπηκόων των εγγεγραμμένων 
στα Μητρώα των στην Τουρκία και Αίγυπτο Προξενικών Αρχών 
και αναγνωριζομένων ως Ελλήνων από τις εγχώριες αρχές. 

3. Τα έγγραφα που αναφέρονται στην εφαρμογή των διατά¬ 
ξεων του Κώδικα Ελληνικής Ιθαγένειας και αφορούν την: 

α. Ορκομωσία πολιτογραφουμένων και ιθαγένεια συζύγων και 
τέκνων αυτών και 

β. Ιθαγένεια υιοθετηθέντος αλλοδαπού ανηλίκου τέκνου από 
’Ελληνα. 

4. Τα έγγραφα με τα οποία αποστέλλονται στις περιφερειακές 
υπηρεσίες του Υπουργείου ή άλλες αρχές έντυπα και βιβλία, κα¬ 
θώς και εκείνα με τα οποία στέλνονται στο Ειδικό Ληξιαρχείο 
Αθηνών ληξιαρχικής πράξεις που συντάχθηκαν στην αλλοδαπή, 
για την καταχώρησή τους στο τηρούμενο από αυτό ειδικό βιβλίο. 

5. Την αποστολή καταστάσεων εγγραπτέων και διαγραπτέων 
ανυποτάκτων και λιποτακτών στις αρμόδιες Υπηρεσίες. 

6. Την αποστολή στις Περιφερειακές Υπηρεσίες υλικού για την 
έκδοση διαβατηρίων και παροχή συναφών οδηγιών. 

7. Την αποστολή στις Περιφερειακές Υπηρεσίες μικροαφισσών 
απαγορεύσεων εξόδου από τη Χώρα. 

8. Την έγκριση υποδείγματος βιβλιαρίου διαβατηρίου που 
υποβάλλεται από τον εκάστοτε προμηθευτή. 

9. Την έγκριση χορήγησης δεύτερου διαβατηρίου. 

Στους Προϊσταμένους Τμημάτων της Διεύθυνσης Π.Σ.Ε.Α., 
κατά λόγον αρμοδιότητας: 

1. Τα προπαρασκευαστικά, υπομνηστικά, διευκρινιστικά και 
πληροφοριακά έγγραφα που αναφέρονται: 

α. Στη μέριμνα για την οργάνωση και λειτουργία της Διεύθυν¬ 
σης ΠΣΕΑ του Υπουργείου και των Τμημάτων ΠΣΕΑ των Νο¬ 
μαρχιών. 

β. Στη σχεδίαση, οργάνωση, κινητοποίηση και δράση σε πό¬ 
λεμο ή σε περίπτωση έκτακτης ανάγκης των Υπηρεσιών του 
Υπουργείου Εσωτερικών και των υπό την εποπτείαν τελούντων 
Ν.Π.Δ.Δ. 

γ. Στη μέριμνα για την σύνταξη περιοδικών εκθέσεων επί της 
προόδου της ΠΣΕΑ. 


δ. Στη μέριμνα για την εκπαίδευση του τοποθετουμένου προ¬ 
σωπικού, σε θέματα ΠΣΕΑ τόσο στη Διεύθυνση όσο και στα τμή¬ 
ματα. 

ε. Στις ενέργειες, κατά τις κείμενες διατάξεις για την πολιτική 
επιστράτευση του προσωπικού ή χορήγηση αναστολών προσέλευ¬ 
σης εφέδρων εν επιστρατεύσει. 

2. Τα προπαρασκευαστικά, υπομνηστικά, διευκρινιστικά και 
πληροφοριακά έγγραφα που ακολουθούν: 

α. Την παρακολούθηση και εφαρμογή των διατάξεων του Κα¬ 
νονισμού Ασφαλείας Εθνικού Διαβαθμισμένου Υλικού (Κ.Α.- 
Ε.Δ.Υ.) τόσο από το Υπουργείο, όσο και από τις Νομαρχίες. 

β. Την παρακολούθηση των εγγράφων που αφορούν την πα- 
ροχή ή άρση εξουσιοδότησης για το χειρισμό Εθνικού Διαβαθμι¬ 
σμένου Υλικού, του προσωπικού αρμοδιότητας Υπουργείου Εσω¬ 
τερικών. 

γ. Την οργάνωση, καθοδήγηση, εκπαίδευση και κινητοποίηση 
των πολιτικών δυνάμεων του Υπουργείου Εσωτερικών, για την 
εξασφάλιση της προστασίας του προσωπικού και του πάσης φύ- 
σεως υλικού σε περίοδο ειρήνης ή πολέμου. 

Στους Προϊσταμένους των Τμημάτων της Διεύθυνσης Οργά¬ 
νωσης και Λειτουργίας Ο.Τ.Α., κατά λόγον αρμοδιότητας: 

1. Τις ανακοινώσεις Προεδρικών Διαταγμάτων που αφορούν 
στην: 

α. Αναγνώριση, κατάργηση και μεταβολές δήμων και κοινο¬ 
τήτων, καθώς και στη μεταφορά της έδρας κοινότητας. 

β. Σύσταση και κατάργηση δημοτικών και κοινοτικών νομι¬ 
κών προσώπων, ιδρυμάτων και επιχειρήσεων. 

γ. Ονομασία και μετονομασία δήμων, κοινοτήτων, συνοικι¬ 
σμών και θέσεων. 

Στους Προϊσταμένους των Τμημάτων της Διεύθυνσης Οικονο¬ 
μικών Οργανισμών Τοπικής Αυτοδιοίκησης, κατά λόγον αρμο¬ 
διότητας: 

1. Τις χρηματικές εντολές επιστροφής αχρεωστήτως κατατε- 
θέντων ποσών στους διάφορους λογαριασμούς του Υπουρ¬ 
γείου. 

2. Τις πιστοποιήσεις που προβλέπονται από τις διατάξεις της 
παραγράφου 3 του άρθρου 16 του Δημοτικού και Κοινοτικού 
Κώδικα. 

3. Τις χρηματικές εντολές που εκδίδονται σε εκτέλεση Υπουρ¬ 
γικών αποφάσεων και αφορούν στην: 

α. Χορήγηση δανείων από το λογαριασμό του άρθρου 67 του 
Α.Ν. 3033/1951 ανεξαρτήτως ποσού. 

β. Κατανομή όλων των εσόδων των δήμων και κοινοτήτων, τα 
οποία κατατίθενται σε κοινούς λογαριασμούς που τηρούνται στο 
Ταμείο Παρακαταθηκών και Δανείων και τις Τράπεζες, καθώς 
και προκαταβολές από τα ίδια έσοδα, ανεξαρτήτως ποσού, και 
γ. Κίνηση των τηρουμένων στο Ταμείο Παρακαταθηκών και 
Δανείων και τις Τράπεζες Ειδικών Λογαριασμών στους οποίους 
κατατίθενται για κατανομή έσοδα των Ο.Τ.Α., καθώς και του λο¬ 
γαριασμού του άρθρου 67 του Ν.Δ. 3033/1954 ανεξαρτήτως 
ποσού. 

Στον Προϊστάμενο του Τμήματος Τεχνικού Εξοπλισμού και 
Προμηθειών της Διεύθυνσης Τεχνικών Υπηρεσιών: 

1. Τα έγγραφα που αφορούν σε θέματα διακίνησης εφοδίων 
ύδρευσης. 

2. Την έκδοση διατακτικών για τη χορήγηση εφοδίων ύδρευ¬ 
σης στους Ο.Τ.Α. 

3. Τις εκκαθαρίσεις διατακτικών για τη χορήγηση εφοδίων 
ύδρευσης στους Ο.Τ.Α. 

4. Τις πληροφορίες στις Νομαρχίες και Ο.Τ.Α., σχετικά με τη 
χορήγηση εφοδίων ύδρευσης. 

5. Τις εντολές σε προμηθευτές, αποθήκες εφοδίων ύδρευσης 
και εργαστήρια δομικών εφοδίων για την εκτέλεση των σχετικών 
συμβάσεων. 

6. Την υπογραφή των πάσης φύσεως δικαιολογητικών και λο¬ 
γαριασμών. 

7. Τα έγγραφα με τα οποία επιστρέφονται εγγυητικές επιστο¬ 
λές αφού εκλείψουν οι λόγοι της κατάθεσής τους. 

8. Τα έγγραφα στα Νομαρχιακά Ταμεία, με τα οποία ανακοι¬ 
νώνεται το ύψος της οφειλής τους στο Υπουργείο από την κοστο¬ 
λόγηση επισκευής μηχανημάτων και της αποστολής ανταλλακτι¬ 
κών και υλικών. 

9. Την προσυπογραφή των εκδιδομένων χρηματικών ενταλ¬ 
μάτων σε βάρος του λογαριασμού του άρθρου 68 του Ν. Δ/τος 
3033/1954. 

10. Την μετά τρίτων κατάρτιση και υπογραφή των συναπτο- 
μένων συμβάσεων και πράξεων έγκρισης προμηθειών, εκτέλεση 
εργασιών, ανάληψης και έγκρισης δαπανών μέχρι ποσού 
5.000.000 δραχμών. 

Στους Προϊσταμένους των Τμημάτων της Διεύθυνσης Ανα¬ 
πτυξιακών Προγραμμάτων και Διεθνών Οργανισμών: 

1. Τις αιτήσεις προς το Υπουργείο Εθνικής Οικονομίας για τη 
χρηματοδότηση από πιστώσεις εγκεκριμένων προγραμμάτων 
δημοσίων επενδύσεων για ποσά μέχρι 5.000.000 δραχμές. 

2. Τις εντολές προς την Τράπεζα της Ελλάδος για την κατα¬ 
νομή χρηματοδοτήσεων, έργων και μελετών προγραμμάτων δη¬ 
μοσίων επενδύσεων για ποσά μέχρι 5.000.000 δραχμές. 

Στους Προϊσταμένους των Τμημάτων της Διεύθυνσης Εκλο¬ 
γών, κατά λόγον αρμοδιότητας: 

1. Τα έγγραφα με τα οποία αποστέλλονται τις Νομαρχίες 
έντυπα για τις ανάγκες γενικά των γραφείων Εκλογικών Κατα¬ 
λόγων. 

2. Τα απευθυνόμενα στις Νομαρχίες του Κράτους έγγραφα με 
τα οποία διαβιβάζονται στοιχεία των αρμοδίων αρχών, για τη 
διαγραφή εκλογέων από τους εκλογικούς καταλόγους, λόγω θα¬ 
νάτου ή στέρησης κατά νόμον του εκλογικού δικαιώματος. 

Στον Προϊστάμενο του Τμήματος Γραμματείας της Διεύθυν¬ 
σης Διοίκησης: 

1. Τις απαντήσεις σε έγγραφα με τα οποία αποστέλλονται στο 
Υπουργείο πιστοποιητικά για επικύρωση του γνήσιου της υπο¬ 
γραφής αυτών. 

2. Τα έγγραφα με τα οποία αποστέλλονται αντίγραφα εγγρά¬ 
φων του Υπουργείου που δεν λήφθηκαν από τις αρχές στις οποίες 
απευθύνονται. 

Ε. Οι εξουσιοδοτούμενοι με την απόφαση αυτή να υπογράφουν 
«ΕΝΤΟΛΗ ΥΠΟΥΡΓΟΥ» υποχρεούνται να τηρούν ενήμερα τα 
ανώτερα αυτών υπηρεσιακά κλιμάκια για κάθε σοβαρό κατά την 
κρίση τους θέμα της αρμοδιότητάς τους. 

Κάθε προγενέστερη απόφασή μας που αφορά στο ίδιο αντικεί¬ 
μενο καταργείται. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 27 Αυγούστου 1991 

Ο ΥΠΟΥΡΓΟΣ 

ΝΙΚ. ΚΛΕΙΤΟΣ 
- ψ - 

Αριθ. Φ. 900.45/Η/3640 (2) 

Αντικατάσταση τακτικού μέλους Ρ Επιτροπής Ν.Δ. 76/74. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 1 του Ν.Δ. 76/74 «περί 
επαναφοράς απολυθέντων ή εξαναγκασθέντων εις παραίτησιν 
υπαλλήλων αποκατάστασης υποβιβασθέντων και ρυθμίσεως συ¬ 
ναφών θεμάτων». 

2. Τις διατάξεις του Π.Δ. 677/74 «περί συνθέσεως της Επι¬ 
τροπής της προβλεπομένης υπό της παρ. 1 του άρθρου 4 του 
Π.Δ. 76/74». 

3. Τις διατάξεις του Π.Δ. 785/74 «περί συμπληρώσεως του 
άρθρου 1 του Π.Δ. 677/74». 


4. Τις διατάξεις του άρθρου 12 του Ν. 1232/82. 

5. Την αριθ. ΣΤ5/5/26.4.82 (ΦΕΚ 213 τ. Β’) κοινή υπουρ¬ 
γική απόφαση σχετικά με την αναμόρφωση συλλογικών οργάνων 
γνωμοδοτικής και αποφασιστικής αρμοδιότητας του ΥΠΕΠΘ. 

6. Την αριθ. Φ.900.45/Η/6111/26.8.82 (ΦΕΚ 650 τ. Β’/ 
6.9.82) απόφασή μας. 

7. Την αριθ. Η/7751 π.ε./14.1.86 (ΦΕΚ 623 τ. Β'/ 
6.10.85) Υ.Α. ορισμού τακτικού μέλους στη Γ’ επιτροπή απολυ¬ 
θέντων ή εξαναγκασθέντων σε παραίτηση υπαλλήλων. 

8. Τοαριθ. 3821/20.6.1991 έγγραφο του Εφετείου Αθηνών, 
αποφασίζουμε: 

Τροποποιούμε την αριθ. Φ.900.45/Η/7751 π.ε./14.1.86 
(ΦΕΚ 623 τ. Β’/16.10.85) απόφασή μας σχετικά με την συ¬ 
γκρότηση επιτροπών του Ν. Δ. 76/74 και ορίζουμε τον Καρα- 
γιαννόπουλο Απόστολο, εφέτη, τακτικό μέλος στην Γ' Επιτροπή 
απολυθέντων ή εξαναγκασθέντων σε παραίτηση υπαλλήλων, σε 
αντικατάσταση του Δημόπουλου Παναγιώτη, ο οποίος προήχθη 
σε Πρόεδρο Εφετών. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Αυγούστου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 
- φ - 

Αριθ. Φ.900.45/Η/3422 (3) 

Αντικατάσταση τακτικού μέλους Γ' Επιτροπής Ν.Δ. 76/74. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 1 του Ν.Δ. 76/74 «περί 
επαναφοράς απολυθέντων ή εξαναγκασθέντων εις παραίτησιν 
υπαλλήλων αποκατάστασης υποβιβασθέντων και ρυθμίσεως συ¬ 
ναφών θεμάτων». 

2. Τις διατάξεις του Π.Δ. 677/74 «περί συνθέσεως της Επι¬ 
τροπής της προβλεπομένης υπό της παρ. 1 του άρθρου 4 του 
Π.Δ. 76/74». 

3. Τις διατάξεις του άρθρου 12 του Ν. 1238/82. 

4. Τις διατάξεις του Π.Δ. 785/74 «περί συμπληρώσεως του 
άρθρου 1 του Π.Δ. 677/74». 

5. Την αριθ. ΣΤ5/5/26.4.82 (ΦΕΚ 213 τ. Β’) κοινή υπουρ¬ 
γική απόφαση σχετικά με την αναμόρφωση συλλογικών οργάνων 
γνωμοδοτικής και αποφασιστικής αρμοδιότητας του ΥΠΕΠΘ. 

6. Την αριθ. Φ.900.45/Η/6111/26.8.82 (ΦΕΚ 650 τ. Β'/ 
6.9.82) απόφασή μας. 

7. Το γεγονός ότι ο Γεώργιος Σφυρής, αρεοπαγίτης, τακτικό 
μέλος της Γ’ Επιτροπής κρίσεως απολυθέντων κ.λπ. του Ν.Δ. 
76/74, συνταξιοδοτήθηκε. 

8. Τοαριθ. 212/6.6.1991 έγγραφο του Προέδρου του Αρείου 
Πάγου, αποφασίζουμε: 

Τροποποιούμε την αριθ. Φ.900.45/Η/7451/14.11.85 
απόφασή μας (ΦΕΚ 580 τ. Β’/27.9.85) σχετικά με την συγκρό¬ 
τηση επιτροπών του Ν. Δ. 76/74 και ορίζουμε το Νικόλαο Ζήκα, 
αρεοπαγίτη, τακτικό μέλος στην Γ' Επιτροπή απολυθέντων ή 
εξαναγκασθέντων σε παραίτηση υπαλλήλων, σε αντικατάσταση 
του Γεωργίου Σφυρή, Αρεοπαγίτη, ο οποίος συνταξιοδοτή- 
θηκε. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Αυγούστου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤΘΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλετσι με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

» 

η) 

» 

6.000 

θ) 

» 

Αν. Ειδικού Δικαστηρίου 

1.500 

ι) 

» 

40.000 

Για 

όλα 

» 

Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















